ഉമ്മുകുല്സു വധക്കേസ്: ഭര്ത്താവു പിടിയില് കോഴിക്കോട് : വീര്യമ്ബ്രത്തെ വാടകവീട്ടില് താമസിച്ച യുവതി കൊല്ലപ്പെട്ട സംഭവത്തില് ഭര്ത്താവ് പിടിയില്. കോട്ടക്കല് എടരിക്കോട് അമ്ബലവട്ടം സ്വദേശി താജുദ്ദീനെയാണ് കോട്ടക്കലില് വച്ച് പോലീസ് പിടികൂടിയത്. മൂന്നുദിവസമായി കോട്ടക്കലില് ഒളിവില് കഴിയുകയായിരുന്ന താജുദ്ദീന്റെ നിരവധി സുഹൃത്തുക്കളെ ചോദ്യം ചെയ്തതില് നിന്നാണ് ഒളിയിടം സംബന്ധിച്ചുള്ള വിവരം ലോക്കല് പോലീസിനു ലഭിച്ചത്. തുടര്ന്നു ബാലുശേരി സിഐ എം.കെ.സുരേഷ്, എസ്ഐ പി.റഫീഖ് എന്നിവരും ലോക്കല് പോലീസും ചേര്ന്ന് പ്രതിയെ പിടികൂടുകയായിരുന്നു. ആളൊഴിഞ്ഞ ക്വാര്ട്ടേഴ്സിലായിരുന്നു താജുദ്ദീന് താമസിച്ചിരുന്നത്. കഴിഞ്ഞ വെള്ളിയാഴ്ചയാണ് വീര്യമ്ബ്രത്തെ വാടകവീട്ടില് താമസിക്കുകയായിരുന്ന താജുദ്ദീന്റെ ഭാര്യ ഉമ്മുകുല്സുവിനെ മരിച്ചനിലയില് എത്തിച്ചത്. ഉമ്മുകുല്സുവിനെ ആശുപത്രിയില് എത്തിക്കാന് സുഹൃത്തിനോട് താജുദ്ദീന് ആവശ്യപ്പെടുകയായിരുന്നു. തുടര്ന്ന് താജുദ്ദീന് മുങ്ങുകയും ചെയ്തു. ക്രൂരമായ പീഡനത്തെ തുടര്ന്നായിരുന്നു മരണമെന്നായിരുന്നു പ്രാഥമിക നിഗമനം. താജുദ്ദീന്റെ സുഹൃത്തുക്കളായ മലപ്പുറം ബിപി അങ്ങാടി പാറക്കല് വീട്ടില് ജോയല് ജോര്ജ് 19, തിരൂര് ഇരിങ്ങന്നൂര് വീട്ടില് ആദിത്യന് 19 എന്നിവരെ അറസ്റ്റ് ചെയ്തിരുന്നു.